Selecció de les persones participants
Terminis d'execució del Programa
Sol·licitud de nombre de persones participants per projecte
Procediment de concessió, resolució i notificació per a les entitats beneficiàries
Guia de prescripcions tècniques del Programa.
PRINCIPIS ÈTICS I REGLES DE CONDUCTA ALS QUALS LES PERSONES BENEFICIÀRIES DE SUBVENCIONS O AJUTS HAN D'ADEQUAR LA SEVA ACTIVITAT I EFECTES D'UN EVENTUAL INCOMPLIMENT D'AQUESTS PRINCIPIS
El Pla General d'Ocupació de Catalunya– Estratègia Catalana per a l'Ocupació (ECO) 2012-2020 estableix entre altres eixos estratègics, "augmentar la participació en el mercat laboral i reduir l'atur" i "promoure una ràpida i adequada reinserció de les persones al mercat de treball".
D'acord amb el Pla de Desenvolupament de Polítiques d'Ocupació (PDPO) pel període 2017-2018 un dels seus principals objectius és fomentar la participació en polítiques actives d'ocupació de les persones més desfavorides.
En aquest mateix Pla, s'estableix que un dels criteris que han d'orientar les línies d'actuació del Servei Públic d'Ocupació de Catalunya durant aquest període és l'adequació de les actuacions a les necessitats dels diferents col·lectius de persones en situació d'atur.
D'acord amb les dades de l'Observatori del Treball i Model Productiu del darrer mes de juny de 2017, el nombre de persones desocupades que porten un any o més buscant feina sense trobar-la, és de 173.881, el 44 % del total de persones desocupades inscrites a les oficines de Treball de la Generalitat.
La sortida de la crisi està deixant un gran nombre de persones en situació d'atur de llarga durada amb unes expectatives d'ocupació pràcticament nul·les i gairebé sense protecció social, amb el conseqüent impacte en la cohesió social i territorial.
Un dels pitjors efectes de l'atur de llarga durada és l'increment del risc d'exclusió social de les persones afectades.
L'atur de llarga durada és, sens dubte, la situació més greu que pot afectar les persones que es queden sense ocupació a causa de les repercussions negatives que els pot generar en l'àmbit econòmic i professional.
Es pot afirmar que l'atur de llarga durada influeix negativament en les competències específiques (aptituds) i transversals (actituds) de les persones i, per tant, en la seva qualificació professional.
També cal tenir en compte les implicacions que aquest atur crònic té en la salut.
L'atur en general té un impacte negatiu sobre les persones, concretament en la salut mental i l'esperança de vida, especialment en les persones en situació d'atur de llarga durada.
Quant a les repercussions econòmiques, en molts casos aquesta manca d'ocupació comporta la pèrdua total o parcial dels ingressos personals i/o familiars al mateix temps que la cobertura de la prestació per desocupació s'ha anat reduint de forma alarmant en els darrers anys.
Per aquest motiu cal incidir directament en la millora de la situació que afecta a aquestes persones cada vegada més allunyades del mercat de treball.
La probabilitat de sortir de l'atur disminueix mentre aquesta situació d'atur s'allarga.
Les empreses eviten contractar persones d'aquest col·lectiu.
Això significa que quan més tard els arriba el suport proporcionat per la política d'ocupació, més difícil es fa que la mesura sigui efectiva.
Amb l'objectiu de contribuir a la dinamització del mercat laboral i millorar les possibilitat de trobar feina a les persones en situació d'atur de llarga durada, el Servei Públic d'Ocupació de Catalunya posa en marxa aquest nou programa.
Es tracta d'una mesura ocupacional adreçada exclusivament a aquestes persones, amb la finalitat que deixin d'estar a l'atur i alhora millorin la seva experiència ocupacional.
El programa ENFEINA'T és un programa propi de la comunitat autònoma de Catalunya i així, es fa constar en el Plan Anual de Política de Empleo (PAPE).
Aquest programa fa possible que les persones desocupades de llarga durada puguin ser contractades en períodes de 6, 9 ó 12 mesos, adquirint experiència professional i una millora en la seva ocupabilitat.
És un programa d'experienciació laboral que té en compte, mitjançant una diagnosi prèvia, les persones destinatàries però també les necessitats de l'entorn, i alhora compta amb un acompanyament individualitzat al llarg del període laboral.
Es tracta d'una mesura adient per aconseguir que aquestes persones comencin a treballar, al més aviat possible.
L'objectiu d'aquest programa és que les persones contractades puguin adquirir o millorar les competències per a la seva inserció laboral, mitjançant la realització d'obres o serveis d'interès general i social de caràcter temporal de l'àmbit territorial on s'executa el projecte i de naturalesa addicional respecte les actuacions habituals de l'entitat beneficiària.
Així mateix, atès que l'assistència personalitzada ha passat a ser considerada un factor clau en les polítiques d'ocupació de la Unió Europea, sobretot en relació amb els col·lectius amb més dificultats d'inserció, una vegada la persona hagi estat contractada, es considera fonamental per a l'efectivitat d'aquesta mesura que la persona rebi el suport tècnic i l'assessorament laboral durant tot el període d'execució del contracte.
Per aquest motiu, el mateix programa preveu l'actuació d'acompanyament a la contractació, que comporta un seguiment real de la persona contractada, mitjançant una persona tècnica que li ofereix suport i assessorament en el seu camí a la inserció laboral.
Vista la Llei 19/2014, de 29 de desembre, de transparència, accés a la informació publica i bon govern i i el Decret llei 1/2017, de 14 de febrer, pel qual es crea i regula el Registre de grups d'interès de Catalunya(deroga l'article 45);
A aquesta Ordre li és aplicable el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i en allò que tingui la consideració de normativa bàsica, la Llei 38/2003, de 17 de novembre, general de subvencions, i el Reglament que la desenvolupa, aprovat pel Reial decret 887/2006, de 21 de juliol;
Vistos els preceptes legals esmentats, amb els informes de l'Àrea Jurídica de Treball i Relacions Laborals i de la Intervenció Delegada, havent-ne informat prèviament al Consell de Direcció del Servei Públic d'Ocupació de Catalunya, i en ús de les facultats que em són conferides d'acord amb l'article 27.e bis) de la Llei 13/2015, de 9 de juliol, d'ordenació del sistema d'ocupació i del Servei Públic d'Ocupació de Catalunya;
La resolució de convocatòria serà dictada per la persona titular de la Direcció del Servei Públic d'Ocupació de Catalunya
Podran ser entitats beneficiàries de les subvencions:
Els ajuntaments o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, corresponents als municipis de més de 30.000 habitants en la demarcació de Barcelona; de més de 25.000 habitants en les demarcacions de Girona; de més de 30.000 habitants a Tarragona, de més de 12.000 habitants en la demarcació de Lleida i de més de 20.000 habitants en la demarcació de Terres de l'Ebre.
Les entitats jurídiques de creació voluntària, constituïdes d'acord amb la normativa de règim local vigent a Catalunya, d'àmbit supramunicipal amb participació majoritària per part d'administracions públiques i competències en polítiques actives d'ocupació, promoció de l'ocupació i desenvolupament local, que abastin un territori de més de 8.000 habitants.
Excepcionalment, podran ser entitats beneficiàries d'aquesta subvenció les entitats locals amb un àmbit territorial que no coincideixi amb els anteriors, que abastin un territori d'intervenció supralocal de 30.000 habitants a les demarcacions de Barcelona, Girona, i Tarragona, i de més de 20.000 habitants a les demarcacions de Lleida i Terres de l'Ebre i que presentin un document de planificació estratègica en l'àmbit de l'ocupació i el desenvolupament local concertat amb altres agents del territori objecte d'actuació.
El nombre d'habitants a què es fa referència en cadascun dels tres apartats anteriors es determinaran segons dades Idescat de la data indicada en la resolució de convocatòria corresponent.
4.1 Les entitats sol·licitants hauran de complir els requisits següents
a) Disposar de capacitat tècnica, de gestió i de recursos humans i materials suficients per a l'execució dels projectes sol·licitats.
b) Complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general dels drets de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional que preveuen el Reial decret 364/2005, de 8 d'abril, pel qual es regula el compliment alternatiu amb caràcter excepcional de la quota de reserva a favor dels treballadors amb discapacitat i el Decret 86/2015, de 2 de juny, sobre l'aplicació de la quota de reserva del 2% a favor de persones amb discapacitat en empreses de 50 o més persones treballadores i de les mesures alternatives de caràcter excepcional al seu compliment.
c) Estar al corrent de pagament de les obligacions tributàries amb l'Estat i les obligacions davant la Tresoreria General de la Seguretat Social.
d) No trobar-se en cap de les circumstàncies que impedeixen adquirir la condició de beneficiari previstes a l'article 13 de la Llei 38/2003, de 17 de novembre, general de subvencions.
e) Complir amb l'obligació d'indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball, de conformitat amb l'article 29 de la Llei 5/2008, de 24 d'abril, del dret de les dones a eradicar la violència masclista, per aquells beneficiaris que siguin empreses amb 25 o més persones treballadores.
f) Complir amb l'obligació establerta en l'article 11 de la Llei 17/2015, del 21 de juliol, d'igualtat efectiva de dones i homes de no haver estat sancionades amb sancions greus o molt greus o condemnades perquè han exercit o tolerat pràctiques laborals considerades discriminatòries per raó de sexe o de gènere, sancionades per resolució administrativa ferma o condemnades per sentència judicial ferma, sempre i quan la sanció sigui vigent.
g) Disposar, si escau, de l'acreditació mitjançant certificació negativa del Registre central de delinqüents sexuals, que les persones que treballen per l'entitat beneficiària i que en l'exercici de les seves funcions tenen contacte habitual amb menors, no han estat condemnats en sentència ferma per algun delicte contra la llibertat i indemnitat sexual, tal i com estableix l'article 13.5 de la Llei orgànica 1/1996, de 15 de gener, de protecció jurídica del menor.
h) Complir els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
j) Disposar d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de riscos laborals, i el Reial decret 39/1997, de 17 de gener, pel qual s'aprova el Reglament dels serveis de prevenció.
k) Complir amb l'obligació de respectar la igualtat de tracte i d'oportunitats en l'àmbit laboral i, amb aquesta finalitat adoptar mesures destinades a evitar qualsevol tipus de discriminació laboral entre dones i homes.
En cas d'empreses amb més de 250 persones treballadores i aquelles el conveni col·lectiu de les quals ho estableixi hauran d'elaborar i aplicar amb caràcter obligatori un Pla d'Igualtat d'acord amb el que estableixen l'article 45 de la Llei orgànica 3/2007, de 22 de març i l'article 36 de la Llei 17/2015, de 21 de juliol, d'igualtat efectiva de dones i homes.
l) Respectar el dret d'accessibilitat per a les persones amb discapacitat d'acord amb la Llei 13/2014, de 30 d'octubre, d'accessibilitat.
m) Respectar la normativa vigent en matèria de desenvolupament sostenible.
n) Disposar dels estatuts adaptats i inscrits abans del 31 de desembre de 2012, d'acord amb la disposició transitòria primera de la Llei 4/2008, del llibre tercer del Codi civil de Catalunya, relatiu a les persones jurídiques, modificada per la Llei 5/2011, de 19 de juliol.
o) Complir qualsevol altra obligació legal o reglamentària que les pugui afectar en relació amb aquesta Ordre.
El compliment d'aquests requisits s'haurà d'acreditar mitjançant la signatura de les declaracions responsables que inclourà la sol·licitud de la subvenció.
4.3 La presentació de la declaració responsable faculta el Servei Públic d'Ocupació de Catalunya a verificar la conformitat de les dades que contenen, d'acord amb els articles 35.3 i 36.2 de la Llei 26/2010, de 3 d'agost.
5.1 Les persones participants hauran de realitzar obligatòriament les dues actuacions ocupacionals previstes en aquest programa i que són les següents:
a) Actuació d'experiència laboral
Aquesta actuació facilita la pràctica laboral de les persones destinatàries mitjançant la subscripció d'un contracte laboral, d'acord amb la normativa vigent, per part de l'entitat beneficiària.
Les persones destinatàries d'aquest programa tenen així l'oportunitat de ser contractades i poder reprendre l'experiència amb l'avantatge d'un acompanyament que els facilitarà instruments per a una bona reinserció.
Les contractacions laborals seran de caràcter temporal i d'interès general i social, de naturalesa addicional respecte de les actuacions habituals de les entitats beneficiàries i tenen la finalitat que les persones participants puguin adquirir experiència professional i millorar la seva ocupabilitat.
Els contractes amb entitats locals s'hauran d'adreçar prioritàriament als sectors següents:
Manteniment urbà i manteniment i reparació d'instal·lacions i habitatges.
Serveis de proximitat i atenció a les persones.
La contractació en el marc del programa haurà de tenir una durada de 6, 9 o 12 mesos en qualsevol modalitat contractual de caràcter temporal llevat de les modalitats de contracte per a la formació i aprenentatge, els contractes de pràctiques i els contractes fixos discontinus, de substitució i d'interinatge.
La jornada laboral haurà de ser a temps complet.
La jornada ordinària no podrà ser superior a les 40 hores setmanals ni a les 8 hores diàries i s'hauran de respectar els descansos diaris i setmanals previstos a la normativa laboral vigent.
Les persones contractades seran retribuïdes d'acord amb el conveni col·lectiu o disposició salarial d'aplicació.
Aquestes retribucions no podran ser inferiors a l'import mínim que es determini en la resolució de convocatòria.
Els treballs hauran de ser competència de l'entitat beneficiària, d'acord amb la base 3 de l'annex 1 d'aquesta Ordre, no poden tenir caràcter estructural i han d'estar directament relacionats amb l'interès social que es persegueix.
b) Actuació d'acompanyament a la contractació
Aquesta actuació facilita a les persones contractades una millor adaptació al lloc de treball i un reforç competencial durant la contractació laboral per al posterior retorn al mercat laboral.
Aquesta tasca la portarà a terme una persona tècnica de l'entitat beneficiària o personal tècnic contractat específicament per al programa mitjançant la modalitat contractual més adient, d'acord amb la normativa laboral vigent i el conveni col·lectiu d'aplicació.
Les persones que han de desenvolupar aquest suport i acompanyament i, si escau, també les tasques de coordinació han d'estar preferentment en possessió d'una titulació universitària oficial de grau o equivalent, haver superat el primer o segon cicle d'educació universitària, o bé disposar d'experiència provada en l'àmbit de la inserció laboral.
Les tasques a realitzar per part del personal tècnic seran les següents:
- Realitzar sessions de suport i d'acompanyament en el procés d'integració laboral.
- Seguiment i supervisió de l'experiència laboral de la persona participant durant tot el període d'execució del programa.
- Eines per a la recerca de feina.
El personal tècnic d'acompanyament haurà de fer constar les activitats de seguiment realitzades amb les participants.
A tal efecte, caldrà emetre un informe de seguiment per a cadascuna d'elles.
Aquesta documentació haurà d'estar a disposició del Servei Públic d'Ocupació de Catalunya per a la seva verificació.
La durada d'aquesta actuació estarà vinculada a la durada dels contractes que hagi subscrit l'entitat beneficiària, sens perjudici de les tasques prèvies i posteriors a la realització dels contractes, en els termes que es preveuen en la Guia de prescripcions tècniques disponible a serveiocupacio.gencat.cat/ca/entitats-i-proveidors/ajuts-i-subvencions/convocatories-obertes/
5.2 Les actuacions ocupacionals previstes en aquesta base no poden ser objecte de subcontractació
6.1 Podran ser beneficiàries de les accions previstes en aquesta Ordre les persones desocupades de llarga durada que compleixen tots els requisits legals per a poder formalitzar un contracte de treball en el moment de la seva signatura.
6.2 S'entén per persona aturada de llarga durada a la persona demandant inscrita a l'oficina de Treball un mínim de 12 mesos, continuats o no, dins d'un període de 18 mesos, i que compleix aquesta condició encara que s'hagués inscrit abans.
6.3 En els supòsits previstos a l'apartat 3 de la base 7 de l'annex 1 d'aquesta Ordre també s'entendrà persona aturada de llarga durada aquella que pugui acreditar documentalment que compleix amb el requisit temporal indicat al paràgraf anterior, encara que no estigui inscrita en l'oficina de Treball.
En qualsevol cas, aquesta persona s'haurà d'inscriure l'oficina de Treball com a demandant d'ocupació, com màxim, el dia abans de la seva inscripció al programa ENFEINA'T.
L'entitat beneficiària presentarà una oferta d'ocupació de caràcter genèric a l'oficina de Treball del Servei Públic d'Ocupació de Catalunya que correspongui.
Es vetllarà per la igualtat d'oportunitats d'accés al treball per la qual cosa la seva formulació no contindrà elements que puguin servir de base per a cap tipus de discriminació.
L'oferta d'ocupació s'haurà de presentar, com a mínim, amb 15 dies d'antelació a la data de l'inici previst de la contractació, llevat causes justificades.
L'oficina de Treball gestionarà l'oferta d'ocupació i seleccionarà les persones candidates, que hauran de complir els requisits previstos en l'apartat 2 de la base 6 de l'annex 1 d'aquesta Ordre, derivant un mínim de tres persones per lloc de treball ofertat, sempre que això sigui possible.
En cas que les persones candidates proposades no siguin les adequades, o que el nombre de candidats que compleixin els requisits previstos en l'apartat 2 de la base 6 de l'annex 1 d'aquesta Ordre sigui insuficient per cobrir l'oferta d'ocupació esmentada, l'entitat beneficiària podrà seleccionar persones, procedents de borses pròpies o d'altres entitats del territori, d'acord amb les condicions previstes a l'apartat 3 de la base 6 de l'annex 1 d'aquesta Ordre.
En qualsevol cas per poder participar en el programa aquestes persones han d'estar inscrites en el Servei Públic d'Ocupació de Catalunya com a demandant d'ocupació no ocupat (DONO).
L'entitat beneficiària comunicarà a l'oficina de Treball les persones preseleccionades procedents de borses pròpies o d'altres entitats del territori, d'acord amb les condicions previstes a l'apartat 3 de la base 6 de l'annex 1 d'aquesta Ordre.
L'entitat beneficiària haurà de conservar la documentació que acrediti el compliment dels requisits per part d'aquestes persones.
L'oficina de treball comprovarà si estan inscrites com a persones demandants d'ocupació no ocupades.
L'entitat beneficiària procedirà a la selecció definitiva de les persones participants i comunicarà a l'oficina de Treball, mitjançant el model normalitzat, les persones que han estat derivades per l'oficina com d'altres procedències i que han estat seleccionades, i aquelles que no ho han estat amb indicació dels motius.
En el supòsit de baixa de les persones contractades amb anterioritat a la finalització del contracte subvencionat, l'entitat beneficiària podrà contractar a altres persones de la llista de suplents, o a falta d'aquestes, mitjançant una nova oferta genèrica.
En la corresponent resolució de convocatòria es determinarà el termini d'execució del programa que estarà vinculat a la durada dels contractes laborals subscrits.
El programa s'iniciarà l'endemà de la notificació de la resolució d'atorgament de la subvenció a les entitats beneficiàries del projecte.
Els contractes de treball subscrits amb les persones participants s'hauran d'executar en la seva totalitat dins del termini de realització del programa.
a) Complir l'objectiu i la finalitat, executar el projecte, realitzar l'activitat i adoptar el comportament que fonamenta la concessió de la subvenció, i acreditar-ho davant el Servei Públic d'Ocupació Públic de Catalunya en la forma i termini que s'estableix a la base 24 de l'annex 1 d'aquesta Ordre.
b) Formalitzar el corresponent encàrrec de gestió, en cas que l'entitat beneficiària sigui una entitat pública, i aquesta vulgui executar les actuacions mitjançant ens instrumentals, sempre que aquests hagin recollit expressament en la norma que els crea o en els seus estatus que tenen la condició de mitjà propi i servei tècnic de l'entitat beneficiària d'acord amb el que estableix l'article 24.6 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic.
d) Subscriure una pòlissa d'assegurança d'accidents, amb caràcter previ a l'inici de l'actuació d'acompanyament a la contractació que ha d'estendre's, com a mínim, fins la finalització dels contractes de treball que són objecte de la subvenció i que ha de cobrir les despeses d'accident in itinere i els riscos derivats de l'assistència de la persona participant a les sessions de seguiment del personal tècnic del projecte aprovat a l'entitat beneficiària.
L'assegurança ha de cobrir els imports següents, o el que determini la convocatòria: un capital de 23.432,25 euros en cas de mort, i un capital de 46.864,52 euros en cas d'invalidesa.
e) Conservar els justificants originals (paper i electrònics), i l'altra documentació relacionada amb la subvenció atorgada, durant un període mínim de cinc anys a comptar des de la data de finalització del termini de justificació de l'objecte de la subvenció, o bé, des de la data de presentació dels justificants corresponents, si és anterior.
g) Sotmetre's a les actuacions de comprovació que corresponguin al Servei Públic d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, aportant tota la informació que els sigui requerida en l'exercici de les actuacions anteriors.
i) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable a l'entitat beneficiària en cada cas, així com aquells estats comptables i registres específics que siguin exigits per aquesta Ordre, amb la finalitat de garantir l'exercici adequat de les facultats de comprovació i control.
k) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 31 de l'annex 1, d'aquesta Ordre.
m) Identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà, que permeti verificar el registre comptable d'aquestes despeses.
o) Complir amb les indicacions que determinin les guies i les instruccions que s'esmenten i desenvolupin aquesta Ordre, pels diferents àmbits de gestió i que es publiquin al web del Servei Públic d'Ocupació de Catalunya.
p) Disposar d'un certificat de solidesa de les instal·lacions de l'entitat beneficiària, on s'imparteixin les actuacions del programa.
q) Adherir-se al codi ètic que figura com annex de l'Acord GOV/85/2016, de 28 de juny, pel qual s'aprova la modificació del tipus de bases reguladores aprovat per l'Acord GOV/110/2014, de 22 de juliol.
A l'annex 3 d'aquesta Ordre s'especifiquen els principis ètics i regles als quals les persones beneficiàries de subvencions o ajuts han d'adequar la seva activitat, i els efectes d'un eventual incompliment d'aquests principis.
r) D'acord amb el que s'estableix a l'article 15.2 de la Llei 19/2014 de 29 de desembre, de transparència, accés a la informació pública i bon govern, en el cas que les entitats beneficiàries siguin persones jurídiques i l'import a atorgar sigui superior a 10.000 euros, comunicar la informació relativa a les retribucions dels òrgans de direcció o administració, a l'efecte de fer-les públiques.
Aquesta informació s'ha de comunicar juntament amb la sol·licitud de subvenció
s) Complir qualsevol altra obligació legal o reglamentària que pugui afectar-les.
La quantia de la subvenció per desenvolupar les actuacions previstes en la base 5 de l'annex 1 d'aquesta Ordre, es determinarà de la següent manera:
a) Per a l'actuació d'experiència laboral la quantia de la subvenció es correspondrà amb la despesa elegible del cost salarial dels contractes laborals subscrits, en funció de la seva durada, de 6, 9 o 12 mesos, i amb la limitació de l'import màxim que es concretarà en la corresponent convocatòria.
En cap cas, la quantia de la subvenció atorgada no podrà superar el cost total real de les contractacions.
b) Per a l'actuació d'acompanyament a la inserció la corresponent convocatòria establirà un import màxim per persona participant contractada per un període 12 mesos o de la part proporcional d'aquest import en el supòsit de 6 ó 9 mesos.
Els criteris que es tindran en compte per determinar la quantia de les subvencions són el cost del projecte, els altres ajuts rebuts i les disponibilitats pressupostàries.
Són subvencionables aquelles despeses que s'imputin al desplegament de les accions per respondre de manera inequívoca a llur naturalesa, que s'hagin realitzat durant el període d'execució, previst a les convocatòries del Programa ENFEINA'T, siguin verificables i hagin estat efectivament pagades per l'entitat beneficiària abans de la presentació de la justificació econòmica.
11.2 Són despeses directes aquelles que, inequívocament, s'identifiquen amb les operacions subvencionades i el nexe amb elles es pot demostrar sense cap dubte.
11.3 Són despeses indirectes totes aquelles que no es puguin vincular directament a una actuació del projecte subvencionat, però que són necessàries per a la realització de l'actuació.
Actuació d'experiència professional mitjançant contracte laboral.
Seran subvencionables les despeses salarials, incloent salari base i pagues extraordinàries, segons conveni col·lectiu o disposició salarial aplicable, així com les quotes patronals a la Seguretat Social, derivades de la contractació de les persones participants, durant un màxim de 12 mesos, amb la limitació prevista a la base 5.1 de l'annex 1, d'aquesta Ordre.
També seran subvencionables les despeses salarials i de Seguretat Social durant els períodes d'incapacitat laboral de les persones participants contractades, sempre i quan estiguin suportades per l'entitat beneficiària i no estiguin subjectes a compensació per part de la Tresoreria General de la Seguretat Social.
Actuació d'acompanyament a la inserció.
- Despeses de personal: les retribucions salarials del personal tècnic encarregat de dur a terme les tasques d'acompanyament a la inserció, d'acord amb el conveni col·lectiu o disposició salarial d'aplicació, i les quotes de la Seguretat Social a càrrec de l'entitat.
Aquestes despeses estan vinculades a la durada dels contractes laborals subscrits amb les persones participants, en el supòsit de contractes de 6 mesos es podran imputar despeses per un període màxim de 8 mesos, en el supòsit de contractes de 9 mesos es podran imputar un màxim d'11 mesos i per un contracte de 12 mesos un màxim de 14 mesos.
- Desplaçaments per al seguiment i supervisió de l'experiència laboral.
Aquestes despeses s'imputaran mitjançant un mòdul que es fixarà en la corresponent resolució de convocatòria.
- Despeses per la subscripció de la pòlissa d'assegurança d'accidents, d'acord amb la base 9 d) de l'annex 1 d'aquesta Ordre.
El total de despeses indirectes subvencionables no podrà superar el 10% de les despeses directes correctament verificades.
Si escau, la despesa derivada de la realització de l'informe de revisió del compte justificatiu realitzat per un/a auditor/a de comptes, d'acord amb la base 24 de l'annex 1 d'aquesta Ordre.
Aquesta despesa tindrà com a límit l'import més baix entre el cost d'un mínim de 15 hores de feina de l'auditor i l'1% de la quantia de la subvenció correctament justificada.
- Indemnitzacions per acomiadament o fi de contracte de treball.
No es consideren despeses subvencionables els impostos indirectes quan són susceptibles de recuperació, ni els impostos personals sobre la renda del beneficiari.
- Les despeses justificades amb factures de data anterior o posterior en més d'un mes a l'inici o finalització de l'actuació atorgada.
- Despeses salarials i de Seguretat Social del personal de les entitats beneficiaries previstes a la base 3 de l'annex 1 d'aquesta Ordre, apartat adscrit al Programa durant els períodes de baixa laboral, tant si és per malaltia o accident comú, com per malaltia o accident professional o per maternitat o paternitat.
- Les hores extraordinàries, els pagaments per beneficis, els pagaments en espècie; les vacances no efectuades; les dietes, el plus de transport, les despeses de locomoció; les indemnitzacions per mort, i els trasllats corresponents; les indemnitzacions per suspensions, acomiadaments, cessaments o acabaments de contracte; les percepcions per matrimoni.
Les despeses d'aquest programa es justificaran per actuacions.
Per a les despeses directes de personal tècnic imputable a l'actuació d'acompanyament a la inserció, l'import a imputar es calcularà tenint en compte les hores realitzades segons temporalització, pel cost hora de cada persona treballadora.
El cost/hora es calcularà en funció del cost salarial, la Seguretat Social a càrrec de l'empresa i les hores anuals segons conveni.
El mètode d'imputació de despeses indirectes, justificades mitjançant factures, consistirà en aplicar un prorrateig de, com a màxim, el percentatge que representa la subvenció sobre els ingressos totals de l'entitat, per un període equivalent al període d'execució del programa.
S'accepta la imputació de pagaments en efectiu per un import màxim de 1000,00 euros (IVA inclòs) respecte el total de subvenció correctament justificat.
Les entitats beneficiàries hauran de definir l'àmbit territorial d'actuació del projecte.
Les entitats atendran les persones demandants d'ocupació previstes a la base 6 de l'annex 1 d'aquesta Ordre de l'àmbit territorial especificat a la resolució d'atorgament de la sol·licitud.
15.1 El nombre màxim de persones participants que poden sol·licitar les entitats previstes a la base 3 de l'annex 1 d'aquesta Ordre estarà en funció del nombre d'habitants de l'àmbit territorial on s'implementa el projecte, i tenint en compte el tipus d'entitat beneficiària que el presenta:
- Per a una població superior a 1.000.000 d'habitants, l'entitat beneficiària podrà sol·licitar, com a màxim, 40 persones per projecte.
- Per a una població superior a 200.000 i fins a 1.000.000 d'habitants l'entitat beneficiària podrà sol·licitar, com a màxim, 30 persones per projecte.
- Per a una població superior a 90.000 i fins a 200.000 habitants l'entitat beneficiària podrà sol·licitar, com a màxim, 20 persones per projecte.
- Per a una població superior a 50.000 habitants i fins a 90.000 habitants l'entitat beneficiària podrà sol·licitar, com a màxim, 15 persones per projecte.
- Per a una població superior a 20.000 i fins a 50.000 habitants, l'entitat beneficiària podrà sol·licitar com a màxim 10 persones per projecte.
- Per una població superior a 8.000 habitants i fins a 20.000 habitants, l'entitat beneficiària podrà sol·licitar un màxim de 5 persones per projecte.
15.2 Per calcular la població que correspon a l'àmbit territorial d'actuació dels projectes es tindran en compte les dades de població per municipi i comarca referents a data d'1 de gener de l'any que es publiqui la convocatòria.
16.1 Les sol·licituds i altres tràmits associats al procediment de concessió de les subvencions i la seva justificació, s'han de presentar segons model normalitzat i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit "Programa ENFEINA'T" en el cercador de Tràmits gencat.
També es pot trobar informació a la pàgina web del Servei Públic d'Ocupació de Catalunya ( https://www.serveiocupacio.gencat.cat ).
16.2 Les sol·licituds han d'anar adreçades a la persona titular de la Direcció del Servei Públic d'Ocupació de Catalunya i es presentaran exclusivament per mitjans telemàtics, acompanyades de la documentació que preveuen aquestes bases.
16.3 No obstant, en la corresponent convocatòria es podran establir altres llocs i formes de presentació de les sol·licituds per a les diferents entitats sol·licitants.
16.4 La identificació i la signatura electrònica de les entitats beneficiàries es faran a través dels sistemes d'identificació i signatura electrònica admesos per la Seu electrònica d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
Les persones signants de les sol·licituds presentades es podran identificar i signar electrònicament, mitjançant mecanismes d'identificació i signatura de nivell mitjà de seguretat o de nivell superior.
En el supòsit que l'import total de la subvenció adjudicada superi un total de 60.000,00 euros, es requerirà un nivell alt de seguretat en la identificació i la signatura electrònica, per al tràmit d'acceptació de la subvenció o bé en el tràmit de justificació.
16.5 Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics a través del sistema de signatura electrònica que determini la pròpia Seu electrònica.
16.6 En el supòsit d'interrupció per circumstàncies accidentals del funcionament de la Seu electrònica, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
16.7 La sol·licitud inclourà la declaració responsable relativa al compliment dels requisits i obligacions recollides a les bases 4, 5 i 9 de l'annex 1 d'aquesta Ordre, així com aquelles derivades de la mateixa presentació.
16.8 La presentació de la sol·licitud de subvenció faculta l'Administració per verificar en qualsevol moment la veracitat de les dades que hi consten o es declaren, i a demanar que s'aporti la documentació complementària que consideri necessària per acreditar les dades que figuren a la sol·licitud.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions o la documentació corresponent a altres tràmits, o que consti en una declaració responsable, deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
16.9 La signatura de la sol·licitud comporta l'autorització al Servei Públic d'Ocupació de Catalunya per obtenir per mitjans electrònics les dades relatives a les obligacions tributàries i de la Seguretat Social.
A més, també es consultarà les dades relatives a la constitució, estatuts i altres documents fundacionals, mitjançant la consulta al Registre d'entitats i al Registre Mercantil, i al Registre de Cooperatives i Societats Laborals, sempre que aquestes dades estiguin disponibles en els esmentats registres.
En tots els casos s'haurà de presentar:
a) Documentació acreditativa de la representació amb que actua, si no s'ha inscrit en un registre públic o en el Registre electrònic general de representació.
En cas que la representació estigui inscrita en els esmentats registres, no cal aportar aquesta documentació perquè l'òrgan instructor ho comprovarà d'ofici.
No s'ha de presentar la documentació acreditativa de la representació quan la signatura electrònica acrediti també que la persona signant té poders suficients per actuar en nom de l'entitat beneficiària representada.
b) Full de domiciliació bancària, si no s'ha presentat el full de domiciliació bancària anteriorment o han transcorregut més de cinc anys o s'ha modificat el seu contingut.
La documentació presentada juntament amb la sol·licitud o amb els altres tràmits associats al procediment de concessió pot ser una còpia autèntica, o bé una còpia simple, sempre que en aquest darrer cas es manifesti a través d'una declaració que els documents adjuntats són còpies idèntiques als documents originals.
17.1 L' incompliment dels requisits no esmenables o del termini de presentació de sol·licituds que estableix aquesta Ordre comporta la inadmissió de la sol·licitud.
17.2 La manca de presentació de qualsevol dels documents que preveuen la base 16 de l'annex 1 d'aquesta Ordre o la manca d'esmena dels requisits esmenables en el termini de 10 dies hàbils i amb el requeriment previ comporta el desistiment de la sol·licitud.
17.3 Qualsevol persona sol·licitant pot desistir expressament de la seva sol·licitud de subvenció presentant un escrit de desistiment a la Subdirecció General de Polítiques Actives d'Ocupació que ha d'acceptar el desistiment amb la resolució corresponent.
17.4 Prèviament a la concessió de les subvencions, la Subdirecció General de Polítiques Actives d'Ocupació ha de resoldre sobre la inadmissió o el desistiment de les sol·licituds.
Aquesta resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es puguin utilitzar addicionalment altres mitjans electrònics.
Contra aquesta resolució, que no exhaureix la via administrativa, es pot interposar recurs d'alçada davant del superior jeràrquic competent en el termini d'un mes a comptar des de la publicació o notificació.
18.1 La concessió de les subvencions que preveu aquesta Ordre es regeix pel procediment reglat.
18.2 El procediment s'inicia amb la sol·licitud de l'entitat beneficiària adreçada a la persona titular de la Direcció del Servei Públic d'Ocupació de Catalunya.
18.3 La instrucció del procediment de concessió de les subvencions correspon a la persona titular de la Subdirecció General de Polítiques Actives d'Ocupació.
18.4 Un cop tancat el període de presentació de sol·licituds es verificarà que les entitats sol·licitants compleixin els requisits per ser beneficiàries de les subvencions i que les sol·licituds s'han presentat dins del termini establert a la corresponent convocatòria.
18.5 En el supòsit que el pressupost total sol·licitat per les entitats beneficiàries que compleixen els requisits previstos en les bases 3 i 4 de l'annex 1 d'aquesta Ordre sigui superior al pressupost disponible a la corresponent convocatòria, s'aplicarà una reducció proporcional sobre el pressupost total sol·licitat per les entitats beneficiàries.
No s'aplicarà aquesta reducció a les sol·licituds que contemplin menys de 3 participants.
18.6 Només es podrà presentar una sol·licitud per una mateixa entitat beneficiària.
18.7 A la vista de l'expedient i, si escau, de l'aplicació del que preveuen els apartats 5 i 6 d'aquesta base, l'òrgan instructor elevarà una proposta d'atorgament provisional a l'òrgan competent, degudament motivada, amb el tràmit d'audiència previ.
18.8 L'òrgan competent per dictar la resolució és la persona titular de la direcció del Servei Públic d'Ocupació de Catalunya, a proposta de la persona titular de la Subdirecció General de Polítiques Actives d'Ocupació.
18.9 El termini màxim per emetre la resolució i notificar-la serà de 6 mesos, a comptar des de la data de la publicació de la convocatòria.
18.10 La resolució d'atorgament ha d'estar degudament motivada i ha de contenir la identificació de les entitats sol·licitants a les quals es concedeix la subvenció, el nombre de participants atorgats, l'àmbit territorial d'actuació i la quantia total de la subvenció atorgada amb la distribució d'aquesta en les diferents actuacions del programa.
No obstant, l'entitat podrà subscriure contractes de treball amb un nombre de participants superior a l'atorgat en atenció a l'interès general i social del projecte subvencionat.
Aquest increment es podrà autoritzar sempre i quan es compleixin els requisits previstos en aquesta Ordre però no suposarà en cap cas un increment o una minoració de la subvenció atorgada.
18.11 Aquesta resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es pugui utilitzar addicionalment altres mitjans electrònics.
19.1 Prèviament al reconeixement de l'obligació de cadascun dels pagaments, l'òrgan instructor comprovarà d'ofici si l'entitat beneficiària està al corrent de les obligacions tributàries i amb la Seguretat Social.
19.2 El pagament de la subvenció es tramitarà mitjançant d'una bestreta del 80% de l'import atorgat quan l'entitat hagi presentat el certificat d'inici on hi consta que ha acceptat la subvenció atorgada, que es compromet a executar el projecte que ha estat aprovat d'acord amb els termes previstos a la resolució d'atorgament de la subvenció i que ha iniciat el projecte.
19.3 Aquesta bestreta es podrà fraccionar i l'ordenació del pagament corresponent i el seu pagament material s'efectuarà de manera successiva d'acord amb el Pla de Tresoreria del Servei Públic d'Ocupació de Catalunya i les seves disponibilitats.
19.4 La proposta de pagament de la bestreta de les subvencions la realitzarà la persona titular de la subdirecció general de Polítiques Actives d'Ocupació.
19.5 La proposta de pagament del 20 % restant correspon al Servei de Control i Justificació Econòmica.
Aquest pagament es tramitarà un cop s'hagi justificat degudament, d'acord amb la base 24 de l'annex 1 d'aquesta Ordre, i s'hagi verificat que l'activitat subvencionada s'ha realitzat i s'han justificat correctament les despeses.
20.1 D'acord amb l'article 19.4 de la Llei 38/2003, de 17 de novembre, general de subvencions, l'alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en aquestes bases, podrà donar lloc a la modificació de la resolució d'atorgament.
20.2 L'entitat beneficiària té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent, en els termes de l'article 95 e) del Decret legislatiu 3/2002 de 24 de desembre, pel qual s'aprova el Text refós de la Llei de finances públiques de Catalunya.
La Subdirecció General de Polítiques Actives d'Ocupació establirà els mitjans i els terminis pel registre d'informació de les dades, de manera estandarditzada i sistematitzada, corresponents a la gestió de la subvenció rebuda amb l'objectiu de complir amb els requisits de certificació i/o justificació a la Conferència sectorial d'Ocupació i Afers Laborals – Plan Anual de Políticas de Empleo, PAPE- i al mateix Servei Públic d'Ocupació de Catalunya, Pla de desenvolupament de polítiques actives d'ocupació, PDPA, i els pressupostos de la Generalitat de Catalunya.
La Guia de prescripcions tècniques especificarà els terminis i el contingut de les dades que hauran de trametre les entitats beneficiàries.
22.1 La documentació d'execució que es genera en el desenvolupament de les actuacions i que les entitats beneficiàries hauran de custodiar o presentar com a evidències de la realització de les actuacions.
Aquesta documentació amb els requisits de si caldrà presentar o custodiar, és detalla en la Guia de Prescripcions Tècniques del Programa.
22.2 L'entitat beneficiària haurà de presentar la documentació d'execució corresponent a cada actuació segons models normalitzats, si n'hi ha, i seguint les indicacions que estaran disponibles a l'espai Tràmits de la Seu electrònica de la Generalitat de Catalunya ( http://web.gencat.cat/ca/tramits ), concretament buscant el tràmit "Programa ENFEINA'T" en el cercador de Tràmits gencat.
23.1 Les actuacions de verificació de les accions subvencionables per part del Servei Públic d'Ocupació de Catalunya seran de dos tipus:
Tenen per objecte verificar l'execució de les actuacions i assegurar que aquesta està suportada pels corresponents documents justificatius, i garantir que les declaracions justificatives de despeses presentades per les entitats beneficiàries estiguin suportades per documentació justificativa (factures, nòmines, extractes bancaris, etc.)
Tenen per objecte comprovar l'efectiva realització de l'actuació subvencionada i/o el compliment de les obligacions de les entitats beneficiaries.
Les verificacions sobre el terreny s'efectuaran durant la realització de l'actuació subvencionada.
23.2 Les entitats beneficiàries de les subvencions s'han de sotmetre a les actuacions de verificació administrativa i sobre el terreny que realitzi el Servei Públic d'Ocupació de Catalunya.
24.1 Les entitats beneficiàries de les subvencions hauran de justificar l'aplicació dels fons d'acord amb els articles 30 i 31 de la Llei 38/2003, de 17 de novembre, general de subvencions, l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i l'Ordre ECO/172/2015, de 3 de juny, sobre les formes de justificació de subvencions.
24.2 Un cop finalitzades les actuacions, l'entitat beneficiària haurà de presentar la justificació de la subvenció corresponent a cada actuació.
La modalitat de justificació econòmica per a les actuacions previstes a la base 5 de l'annex 1 d'aquesta Ordre, és la presentació de un compte justificatiu amb aportació de certificat d'interventor/a o de secretari/a-interventor/a en cas de les entitats beneficiàries previstes a la base 3 de l'annex 1 d'aquesta Ordre.
Així mateix, podran optar per presentar un compte justificatiu amb aportació d'informe d'auditor/a.
El Servei Públic d'Ocupació de Catalunya posarà a disposició de les entitats beneficiàries els models normalitzats d'informe d'auditor/a i de certificat del/la interventor/a o secretari/a-interventor/a, que inclouran, entre d'altres, la identificació de la persona que ho signa, que els pagaments corresponen a accions correctament realitzades i a despeses elegibles i justificades mitjançant factures o altres documents comptables de valor probatori equivalent, i que han estat efectuades i pagades dins dels terminis establerts en la convocatòria de la subvenció i les bases reguladores.
Aquests documents estaran disponibles al catàleg d'impresos del Departament al qual s'accedeix mitjançant aquest enllaç http://treball.gencat.cat/ca/informacio/formularis_documents/impresos_departament/
Per als desplaçaments del personal tècnic de l'entitat beneficiària previstos a l'apartat 2.1 de la base 11 de l'annex 1 d'aquesta Ordre, la justificació es farà mitjançant mòduls.
24.3 Contingut de la justificació
Per a les actuacions previstes a la base 5 de l'annex 1 d'aquesta Ordre:
Una memòria explicativa del compliment de la finalitat de l'actuació, activitat o projecte subvencionat, amb indicació de les activitats realitzades i dels resultats obtinguts.
El contingut d'aquesta memòria explicativa s'especificarà en les guies de prescripcions tècniques.
Una memòria econòmica sobre el cost de les activitats realitzades segons es detalla a l'apartat 1 de l'annex 2 d'aquesta Ordre.
En la base 11 de l'annex 1 d'aquesta Ordre, es detallen les despeses subvencionables i a la base 14 de l'annex 1 d'aquesta Ordre, els criteris d'imputació de les despeses.
L'auditora de comptes, haurà de complir amb les indicacions dels articles 6, 7 i 8 de l'Ordre ECO/172/2015, de 3 de juny, sobre les formes de justificació de subvencions, on es fa referència als procediments que ha d'aplicar, el contracte que haurà de subscriure amb l'entitat beneficiària de la subvenció, així com altres obligacions que li corresponguin.
24.4 Termini i lloc de presentació
Les entitats beneficiàries resten obligades a presentar la justificació en el termini de 2 mesos a partir de la data de la finalització del termini d'execució que s'estableixi a la convocatòria, davant del Servei de Control i Justificació Econòmica.
La documentació de la justificació tècnica i econòmica dels projectes s'haurà de lliurar telemàticament al Servei Públic d'Ocupació de Catalunya, adreçada al Servei de Verificació de Programes d'Ocupació i al Servei de Control i Justificació Econòmica respectivament, sens perjudici de les formes que preveu la Llei 39/2015, d'1 d'octubre, del procediment administratiu comú de les administracions públiques.
El Servei de Control i Justificació Econòmica del Servei Públic d'Ocupació de Catalunya comprovarà el compte justificatiu i podrà requerir a l'entitat beneficiària la remissió dels justificants addicionals que consideri oportuns i que permetin obtenir una evidència raonable sobre l'adequada aplicació de la subvenció.
La justificació s'ha de presentar segons els models normalitzats i seguint les indicacions que estaran disponibles a l'espai Tràmits de la Seu electrònica de la Generalitat de Catalunya
( http://web.gencat.cat/ca/tramits ) i a la pàgina web del Servei Públic d'Ocupació de Catalunya
24.5 L'òrgan concedent de la subvenció podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre que no es perjudiquin els drets de tercers, d'acord amb el que preveu l'article 32 de la Llei 39/2015, d'1 d'octubre, del procediment administratiu comú de les administracions públiques.
26.1 Són causes de revocació les previstes pels articles 92 bis i 99 del Decret legislatiu 3/2002, de 24 de desembre, que aprova el Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions.
26.2 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecien la concurrència d'alguna causa de revocació de la subvenció concedida hauran d'instar l'inici del corresponent procediment, d'acord amb el que preveu la secció quarta del capítol IX de la Llei de finances públiques de Catalunya; o si aprecien algun motiu d'infracció hauran d'instar l'inici del procediment sancionador, d'acord amb el que preveu la secció cinquena de l'esmentat capítol 9 de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
26.3 Els incompliments parcials dels requisits o les obligacions de les entitats beneficiàries, l'execució incorrecta de les accions que es posin de manifest en la verificació administrativa o in situ de les accions subvencionades, així com també la justificació d'una quantia inferior a l'atorgada inicialment, implicaran l'inici d'un procediment de revocació parcial de les subvencions concedides, que pot comportar la minoració de l'import pendent de pagament i/o el reintegrament parcial, per part de l'entitat beneficiària, de les quantitats pagades (bestretes) amb els interessos de demora corresponents.
26.4 Els criteris i fórmules que s'aplicaran per calcular els imports a revocar són els següents:
a) Per a l'actuació d'experiència laboral:
En el supòsit que la durada dels contractes laborals sigui inferior a la prevista en l'apartat 1 de la base 5 de l'annex 1 d'aquesta Ordre, per causa d'acomiadament, cessament voluntari de la persona treballadora o altres causes d'acord amb l'article 49 de l'Estatut dels treballadors, la quantia atorgada es reduirà proporcionalment.
b) Per a l'actuació d'acompanyament a la inserció:
Es reduirà proporcionalment la quantia de subvenció atorgada per l'actuació d'acompanyament a la inserció, quan el nombre de contractes subscrits i acreditats documentalment sigui inferior al nombre de participants atorgats.
26.5 En compliment del que estableix l'article 100 del Text refós de la Llei de finances públiques de Catalunya, aprovat pel Decret legislatiu 3/2002, del 24 de desembre, el Servei Públic d'Ocupació de Catalunya ha d'iniciar els processos de revocació quan escaigui.
Resten exclosos els supòsits de revocacions que impliquin el reintegrament d'un import inferior a 60 euros, tal i com disposa l'article 40.2 de la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya.
27.1 Les entitats beneficiàries poden renunciar només per causes justificades i de forma expressa, totalment o parcialment, a les subvencions atorgades mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la quantitat indegudament percebuda més els interessos de demora corresponents.
27.2 En cas que la quantitat corresponent al total de despeses justificades sigui inferior a la quantitat atorgada, les entitats beneficiàries podran renunciar de forma expressa al seu dret de percebre la part de la subvenció percebuda indegudament.
Els ajuts regulats en aquestes bases són compatibles amb altres ajuts, subvencions i ingressos per a la mateixa finalitat, procedents d'altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals, sempre que amb el conjunt d'aportacions no se superi la totalitat del cost de les actuacions subvencionables.
En cas d'incompliment de les obligacions que preveuen aquestes bases els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, els capítols II i VI del Real decret legislatiu 5/2000, de 4 d'agost, pel qual s'aprova el text refós de la Llei sobre infraccions i sancions en l'Ordre Social, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi, amb independència del reintegrament total o parcial de la subvenció.
30.1 D'acord amb l'article 20.8 de la Llei 38/2003, de 17 de novembre es donarà publicitat a les corresponents convocatòries mitjançant la Base de Dades Nacional de Subvencions (BDNS), prèvia comunicació de l'administració concedent del text de la convocatòria i de la informació requerida per a la seva publicació.
Aquesta informació es refereix, entre altres al programa i crèdit pressupostari al qual s'imputin, beneficiari, quantia concedida i objectiu o finalitat de la subvenció dels diferents programes o projectes subvencionats.
30.2 Es farà publicitat de les subvencions concedides mitjançant l'exposició de la seva relació amb el Tauler electrònic de l'Administració de la Generalitat ( https://seu.gencat.cat/ca/informacio-publica.html ), i al portal de la transparència ( http://transparencia.gencat.cat ).
31.1 L'entitat beneficiària de la subvenció ha de donar l'adequada publicitat al caràcter públic del finançament del programa, activitat, inversió o actuació objecte de subvenció segons el que s'estableix a la base 9 de l'annex 1 d'aquesta Ordre, sobre les obligacions de les persones i entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
- Inclusió de la imatge institucional del Servei Públic d'Ocupació de Catalunya, del Servei Públic d'Ocupació Estatal i del Ministeri d'Ocupació i Seguretat Social.
- Llegenda relativa al finançament públic en cartells, plaques, materials impresos, mitjans electrònics o audiovisuals o bé esments realitzats als mitjans de comunicació, que digui "Aquest projecte està subvencionat pel Servei Públic d'Ocupació de Catalunya i pel Servei Públic d'Ocupació Estatal en el marc del Programa "ENFEINA'T".
Així mateix, en els contractes laborals subscrits tant amb el personal tècnic de les entitats beneficiàries i amb les persones participants, hi haurà de constar la frase "Aquest contracte està subvencionat pel Servei Públic d'Ocupació de Catalunya i pel Servei Públic d'Ocupació Estatal en el marc del Programa ENFEINA'T", regulat per l'Ordre TSF/247/2017, de 27 d'octubre", tal com s'especificarà posteriorment a la Guia de prescripcions tècniques del Programa.
En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya, en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, la Llei 39/2015, d'1 d'octubre, del procediment administratiu comú de les administracions públiques, així com altra normativa comunitària, estatal i autonòmica que pugui ser d'aplicació.
Les actuacions previstes en aquest Programa s'hauran de desenvolupar d'acord amb el que preveuen les guies de prescripcions tècniques del Programa ENFEINA'T de plans d'ocupació amb acompanyament a la inserció per a persones en situació d'atur de llarga durada, de la convocatòria corresponent, disponibles a la pàgina web del Servei Públic d'Ocupació de Catalunya, http://serveiocupacio.gencat.cat/ca/entitats-i-proveidors/ajuts-i-subvencions/convocatories-obertes/ i a la Seu Electrònica de la Generalitat de Catalunya.
Aquestes guies, d'obligat compliment, contenen les especificacions per a la correcta presentació dels projectes, sol·licituds de possibles modificacions i autoritzacions, així com la seva execució i justificació tècnica i econòmica.
Les persones interessades, per tal d'obtenir la subvenció, han de facilitar les dades de caràcter personal incloses en el fitxer "Base de dades de subvencions i ajuts" regulat per l'Ordre TRE/199/2010, de 12 de març, de creació i supressió de fitxers que contenen dades de caràcter personal en l'àmbit del Servei Públic d'Ocupació de Catalunya, d'acord amb l'article 5 de la Llei orgànica 15/1999, de 13 de desembre, de protecció de dades de caràcter personal, amb la finalitat de gestionar els expedients de subvencions i ajuts del Servei Públic d'Ocupació de Catalunya.
Les persones interessades poden exercir els drets d'accés, rectificació, cancel·lació i oposició mitjançant escrit dirigit a aquest òrgan administratiu responsable del fitxer, al carrer Llull, 297-307, 08019-Barcelona, adreça electrònica: [EMAIL]
Les entitats i empreses beneficiàries han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, desplegada pel Reial decret 1720/2007, de 21 de desembre.
a) Una relació classificada de totes les despeses subvencionables en el desenvolupament de l'actuació, d'acord amb l'estructura de costos establerta per a cada programa segons model normalitzat, amb identificació del creditor i el document, l'import, la data d'emissió, la data de pagament i la forma de pagament.
En cas de despeses de personal imputades amb hores de dedicació i cost/hora, s'inclourà la relació les persones imputades, el detall de les hores de dedicació, el cost/hora de cada persona, i l'import total imputat, segons model normalitzat.
b) Una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència.
d) S'adjuntarà una temporalització mensual de les hores invertides en cada tasca del personal en nòmina imputat, segons model normalitzat.
S'admet que aquesta temporalització mensual sigui el resum de la temporalització setmanal, la qual quedarà a disposició dels òrgans de control corresponents.
e) Document de càlcul del cost/hora segons model normalitzat, tal com s'indica a la base 14 de l'annex 1 d'aquesta Ordre.
f) Document de designació formal del personal imputat al projecte (personal funcionari o laboral fix).
g) Certificat del/la interventor/a o secretàri/a-interventor/a o bé informe de revisió del compte justificatiu que haurà de realitzar una persona auditora de comptes inscrita com a exercent en el Registre oficial d'auditors de comptes dependents de l'Institut de Comptabilitat i Auditoria de Comptes, que ha de garantir, mitjançant un examen independent, que les despeses són elegibles segons el que s'estableix en aquesta Ordre, que estan pagades, comptabilitzades i degudament identificades com a despeses finançades per fons comunitaris.
h) Si escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos legals que se'n derivin a comptar des de la finalització del termini per a la presentació econòmica.
Per a la justificació per mòduls de les despeses de desplaçament previstes al punt 2.1 de la base 11 de l'annex 1 d'aquesta Ordre:
Una declaració del/de la beneficiari/ària on consti, per cada desplaçament imputat, la identificació del personal tècnic, la data, el punt de sortida i d'arribada, el quilometratge i l'equivalent en zones tarifàries.
Les actuacions que tenen el cost unitari com a modalitat de finançament queden acreditades amb la comprovació de la realització efectiva de l'actuació i el compliment dels resultats al qual estan vinculats, mitjançant les conclusions del procés de verificació in situ del projecte i de la verificació del compte justificatiu.
Particularment s'abstindran de realitzar qualsevol actuació que pugui vulnerar els principis d'igualtat d'oportunitats i de lliure concurrència.
b) No realitzar accions que posin en risc l' interès públic.